stanford-oval/wikipedia huggingface dataset:
Woh

| Woh |
| --- | --- |
Tyyli:  kauhu trilleri
Kehittäjä(t):  Glen Baretto Ankush Mohla
Perustuu:  Stephen Kingin romaaniin Se
Pääosissa:  Ashutosh Gowariker Lilliput Nasirr Khan Mamik Singh Anupam Bhattacharya Seema Shetty Ankush Mohla Amit Mistry
Alkuperämaa:   Intia
Alkuperäiskieli:  hindi
Tuotantokausia:  1
Jaksoja:  52
Tuotanto
Ohjaaja(t):  Glen Baretto Ankush Mohla
Kuvaaja(t):  Deepak Malwankar
Tuotantoyhtiö(t):  Zee TV
Aiheesta muualla
IMDb 
Woh (वो) on vuonna 1997 valmistunut 52-osainen intialainen kauhusarja, joka perustuu löyhästi Stephen Kingin romaaniin Se (It). Se on julkaistu intialaisella maksukanavalla Zee TV:llä. Intialainen elokuvaohjaaja Ashutosh Gowariker näyttelee päähenkilöä  ja intialainen komedianäyttelijä M.M. "Lilliput" Faruqui esittää tarinan pahista Wohia eli Pennywise-klovnia.
Rooleissa

| 0 | 1 | 2 |
| --- | --- | --- |
|  Ashutosh Gowariker   | … |  Ashutosh   |
|  Lilliput   | … |  Vikram Thakur/Woh   |
|  Nasirr Khan   | … |  Raja   |
|  Mamik Singh   | … |  Rahul   |
|  Anupam Bhattacharya   | … |  Sanjeev   |
|  Seema Shetty   | … |  Julie   |
|  Ankush Mohla   | … |  Shiva   |
|  Amit Mistry   | … |  Ronnie  |
Aiheesta muualla

Woh Internet Movie Databasessa (englanniksi)
Viivästynyt unijakso

Viivästynyt unijakso (diagnoosikoodi G47.21) (VUJ) eli myöhästyvän univaiheen oireyhtymä on harvinainen neurologinen sairaus, josta kärsii noin puolitoista promillea (tuhannesosaa) väestöstä.
VUJ-potilaat eivät pysty vaikuttamaan itse sisäiseen kelloonsa, sillä heillä on poikkeuksellisen huonosti siirrettävissä oleva rytmi. Kyseessä ei siten ole haluttomuus herätä, eikä viivästynyt unijakso johdu siitä, että ihminen menisi liian myöhään nukkumaan. Häiriö aiheuttaa sen, että potilaiden on äärimmäisen vaikea nukahtaa ja herätä sosiaalisesti hyväksyttävään kellonaikaan..
Viivästyneeseen unijaksoon kuuluu elimellisiin uni-valverytmin häiriöihin (G47.2), jotka aiheutuvat joko elimistön keskuskellon toiminnan häiriintymisestä (sirkadiaaninen häiriö) tai aikavyöhykkeen ylittämisestä (aikaerorasitus eli jet lag).[lähde? ]
Iltavirkku on paljon yleisempi ilmiö kuin viivästynyt unijakso.
Taustaa

Kehon lämpötila ja vireystila vaihtelevat suunnilleen samalla tavalla joka vuorokausi. Elimistön sisäinen kello säätelee kehon lämpötilaa ja melatoniinin tuotantoa. Nämä kaksi tekijää vaikuttavat olennaisesti siihen, miten ja milloin ihminen nukkuu. Nukahtamistaipumus on terveillä henkilöillä suurimmillaan aamuyöllä kello 2 ja 6 välillä, jolloin kehon lämpötila on alimmillaan ja melatoniinin tuotanto suurimmillaan. Ihmisen biologinen vuorokausirytmi on yli 25 tunnin pituinen, mutta päivänvalon säätelemä melatoniinintuotanto tahdistaa yleensä sisäistä kelloa niin, että vuorokausirytmi kutistuu keskimäärin 24 tuntiin ja kymmeneen minuuttiin. Sisäisen kellon joustokyky heikkenee iän myötä..
Uni ei virkistä parhaalla mahdollisella tavalla, jos nukkumisen ajankohta ei sijoitu ihanteellisesti suhteessa elimistön biologiseen unijaksoon. Jos lääkkeiden avulla keinotekoisesti tapahtuva nukahtaminen osuu väärään aikaan, uni ei ole samanarvoista kuin elimistön oma, luonnollinen uni.[lähde? ]
Oireet

Viivästyneen unijakson oireet alkavat usein jo koulu- tai murrosikäisenä. VUJ-potilaiden sisäinen uni-valvesykli on viivästynyt verrattuna muihin, "tavallisen" rytmin omaaviin. VUJ-potilailla melatoniinineritykseen liittyvät vaiheet tapahtuvat vasta usean tunnin viiveellä. Kyseessä on pysyvä häiriö, joka aiheuttaa selvää sosiaalista haittaa ja vaikeuttaa potilaiden elämässä selviytymistä.
Viivästyneestä unijaksosta kärsivät työskentelevät tehokkaimmin myöhään illalla ja yöllä, ja heillä on poikkeuksellisen huonosti siirrettävissä oleva rytmi. Tämä johtuu ehkä siitä, että elimistön sisäisen kellon toimintaa säätelevät niin monet tekijät.
Jos potilaan ei tarvitse noudattaa tiettyä aikataulua, on uni laadultaan ja kestoltaan normaalia, potilas herää itsestään ja uni-valvesykli on pituudeltaan 24 tuntia.
Diagnosointi

Viivästynyt unijakso voidaan diagnosoida vuorokauden pituisella ruumiinlämmön mittauksella, käden liikkeitä mittaavalla aktigrafilla tai analysoimalla vuorokauden aikana tuotetun virtsan melatoniinipitoisuudet.
Syyt

Noin puolella prosentilla väestöstä on mutaatio sisäistä kelloa säätävässä cry1-geenissä, jolloin unijakson keskikohta siirtyy kello seitsemäksi.
Vuosina 1999 ja 2000 julkaistujen tutkimusten mukaan uni-valverytmin häiriöitä eri melatoniinireseptoreiden mutaatiot aiheuttavat.
Myös eräät psyykenlääkkeet saattavat laukaista uni-valverytmin häiriön.
Hoito

Viivästyneeseen unijaksoon ei ole löydetty parantavaa hoitoa, mutta unijaksoa voidaan varhentaa tilapäisesti ja vähäisessä määrin osalla VUJ-potilaita melatoniinilisän, kronoterapian, kirkasvalohoidon tai B12-vitamiinin avulla taikka edellä mainittujen hoitojen yhdistelmällä. Aamuun sekä varhaisiltaan ajoittuva liikunta saattaa parantaa edellä mainittujen hoitojen tehoa.
Melatoniinilisä on osoittautunut tehokkaimmaksi yksittäiseksi hoitomuodoksi, ja kuuden viikon pituinen melatoniinikuuri auttaa 97 prosenttia potilaista nukahtamaan jonkin verran nopeammin. Melatoniini normalisoi potilaan unirytmin kuitenkin vain siinä tapauksessa, että on kyse lievästä häiriöstä, sillä melatoniinia nauttineet VUJ-potilaat nukahtavat vain noin 40 minuuttia nopeammin kuin lumelääkettä nauttineet. Melatoniinin teho katoaa lisäksi yleensä pitkäaikaiskäytössä. Kolmen kuukauden käytön jälkeen pitkävaikutteinen melatoniini nopeuttaa nukahtamista enää 10 prosentilla tutkittavista, ja kuuden kuukauden kuluttua kukaan ei enää hyödy melatoniinilisästä. Unilääkkeidenkin avulla voidaan saavuttaa ainoastaan oireiston hetkellistä lievittymistä.
Osalla potilaita nukahtaminen ei aikaistu hoitojen avulla edes väliaikaisesti. Tämä saattaa liittyä siihen, ettei esimerkiksi melatoniinilisä tahdista elimistön vuorokausirytmin säätelyyn liittyvää lämpötilakäyrää.
Viivästyneeseen unijaksoon liittyvää päiväaikaista väsymystä voidaan lievittää hiukan kirkasvalohoidon ja ilta-aikaisen valoaltistuksen rajoittamisen yhdistelmällä. Kahden tunnin pituinen aamuinen kirkasvalohoito yhdistettynä aurinkolasien käyttöön klo 16 jälkeen sekä iltojen viettämiseen korkeintaan kahden lukulampun valossa vähentää viivästyneestä unijaksosta kärsivien potilaiden päiväaikaista väsymystä siten, että he nukahtavat neljä minuuttia hitaammin, mikäli he käyvät päiväunille kello 11.
Jos kyseessä on tilapäinen kaamosmasennuksesta johtuva vuorokausirytmin häiriö, kirkasvalohoito aikaistaa potilaan vuorokausirytmiä keskimäärin 1,5 tunnilla. Lisäksi on havaittu, että kahden viikon pituinen telttailu ympäristössä, jossa ei ole lainkaan keinovaloa, aikaistaa terveiden koehenkilöiden nukahtamista keskimäärin 70 minuutilla.
Perinteisessä kronoterapiassa rytmejä viivästetään aina myöhemmäksi ja myöhemmäksi, kunnes saavutetaan toivottu uni-valverytmi. Myötäpäivään kiertävä krototerapia on kuitenkin vaikea toteuttaa käytännössä ja saattaa jopa pahentaa uni-valverytmin häiriötä. Kronoterapian tulokset ovat vaihtelevia.
Viivästynyt unijakso saattaa normalisoitua joissain harvinaisissa tapauksissa B12-vitamiinilla. Syytä tähän ei tunneta, mutta on arveltu, että B12-vitamiini saattaisi esimerkiksi parantaa okulaarireseptorin valoherkkyyttä.
Liitännäissairauksia

Jatkuva ja voimakas ristiriita oman luontaisen vuorokausirytmin ja työn edellyttämän uni-valverytmin kanssa on selvä terveysriski. Myöhästyvän univaiheen oireyhtymä lisää riskiä sairastua ahdistukseen, masennukseen, diabetekseen, sydän- ja verenkiertoelinten sairauksiin, vatsa- ja suolistosairauksiin, hengityselinsairauksiin, neurologisiin sairauksiin ja aineenvaihdunnan häiriöihin.
Wanja Lundby-Wedin

| Wanja Lundby-Wedin |
| --- | --- |
 Lundby-Wedin vuonna 2013.
Ammattiliittojen keskusjärjestö LO:n puheenjohtaja
 2000–2012  
Edeltäjä:  Bertil Jonsson
Seuraaja:  Karl-Petter Thorwaldsson
European Trade Union Confederationin puheenjohtaja
 2007–2011  
Edeltäjä:  Cándido Méndez Rodriguez
Seuraaja:  Ignacio Fernández Toxo
Henkilötiedot
Syntynyt: 19. lokakuuta 1952 (ikä 71)
Tiedot
Puolue:  Sosiaalidemokraatit
Wanja Lundby-Wedin (s. 19. lokakuuta 1952) on ruotsalainen sosiaalidemokraattisen työväenpuolueen poliitikko. Hän toimi Ruotsin ammattiliittojen keskusjärjestön LO:n puheenjohtajana 2000–2012 sekä eurooppalaisen ammattiyhdistysjärjestö European Trade Union Confederationin puheenjohtajana 2007–2011.
Aiheesta muualla

Kuvia tai muita tiedostoja aiheesta Wanja Lundby-Wedin Wikimedia Commonsissa
William Thomas Turner

William Thomas Turner
William Thomas Turner (23. lokakuuta 1856 – 23. kesäkuuta 1933) oli RMS Lusitanian kapteeni silloin kuin alus upposi saksalaisten sukellusveneen torpedon iskusta.
Vladimír Dzurilla

| Vladimír Dzurilla> Henkilötiedot |
| --- | --- |
Syntynyt: 2. elokuuta 1942 Bratislava, Tšekkoslovakia
Kuollut: 25. heinäkuuta 1995 (52 vuotta) Düsseldorf, Saksa
Kansalaisuus:   Tšekki  Tšekkoslovakia
Jääkiekkoilija
Lempinimi:  Maco
Pelipaikka:  maalivahti
Pituus:  183 cm
Paino:  93 kg
Pelaajaura
Pääsarjaura:  1956–1982
| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Hopeaa | 1968 | jääkiekko |  |
|  Pronssia | 1964 | jääkiekko |  |
|  Pronssia | 1972 | jääkiekko |  |
Vladimír Dzurilla (2. elokuuta 1942 Bratislava, Tšekkoslovakia – 25. heinäkuuta 1995 Düsseldorf, Saksa) oli slovakialainen jääkiekkomaalivahti. Hän pelasi Tšekkoslovakian maajoukkueessa 1960- ja 1970-luvulla.
Dzurilla, lempinimeltään ”Maco”, pelasi ensimmäisen maaottelunsa vuonna 1960. Hän pelasi yhteensä 139 maaottelua. Tšekkoslovakian liigassa hän pelasi 571 ottelua. Dzurilla aloitti pelaamisen 13-vuotiaana Kovosmalt Petrzulka -seurassa. Hän oli isokokoinen maalivahti, hyvä peittämään hyökkääjien laukaisukulmat. Hänellä oli nopea reagointikyky torjunnoissa.
Dzurilla oli peliuransa jälkeen valmentajana Tšekkoslovakiassa, Sveitsissä ja Saksan Liittotasavallassa SC Riessersee -seurassa kaudella 1987–1988. Hän toimi IIHF:n nuorten maalivahtien kouluttajana 1995. Hän pelasi viimeisen kerran Ruotsin veteraanipelaajien ja Maailman veteraanien All Stars-ottelussa Tukholmassa toukokuussa 1995. Hän kuoli sydänkohtaukseen 25. heinäkuuta 1995.
Jääkiekkoseurat

Kovosmalt Petržalka 1956–1957
Slovan Bratislava 1957–1973
Zetor Brno 1973–1978
Augsburgen EV, SC Riessersee 1978–79
Saavutukset

olympiahopea 1968
olympiapronssi 1964, 1972
maailmanmestaruus 1972, 1976, 1977
Kanada cupin hopea 1976
Erikoispalkintoja

maailmanmestaruuskisojen paras maalivahti 1965
maailmanmestaruuskisojen All Stars -joukkueessa 1965, 1969
WildFly

| WildFly |
| --- | --- |


Kehittäjä:  Red Hat
Kehityshistoria
Ensijulkaisu:  1999
Vakaa versio:  6.4 / 16. huhtikuuta 2015
Tiedot
Ohjelmistotyyppi:  sovelluspalvelin
Alusta:  laitteistoriippumaton
Ohjelmointikielet:  Java
Lisenssi:  GNU LGPL
Aiheesta muualla
Verkkosivusto
WildFly (tunnettu aiemmin nimellä JBoss AS tai lyhyemmin JBoss) on sovelluspalvelin, joka toteuttaa Java Platform, Enterprise Edition (Java EE) ohjelmistokehitysalustan. WildFly on kirjoitettu Javalla ja on siten laitteistoriippumaton: sitä voi ajaa millä tahansa Javaa tukevalla käyttöjärjestelmällä. WildFlyn on kehittänyt JBoss, joka on nykyään osa Red Hattia. WildFly on GNU Lesser General Public License ohjelmistolisenssin alainen, ja täten ilmainen, avoimen lähdekoodin ohjelmisto. Red Hat tarjoaa kuitenkin kaupallista tukea JBossiin perustuvalle JBoss Enterprise Application Platform (EAP) ohjelmistolle.
JBoss-brändi yhdistetään yleensä sovelluspalvelimeen. Red Hatin WildFly tuoteperhe sisältää myös sanomajonon (JBoss A-MQ), palveluväylän (JBoss Fuse), datan virtualisoinnin (JBoss Data Virtualisation), data gridin (JBoss Data Grdi), sekä prosessien- (JBoss BPM Suite) ja sääntöjen (JBoss Business Rules Management Suite) hallintaan.
Historia

Vuonna 1999 Marc Fleury aloitti avoimen lähdekoodin projektin nimeltä EJB-OSS (Enterprise Java Bean Open Source Software), joka toteutti Java 2 Enterprise Editionin (J2EE) EJB rajapinnan. Sun Microsystems pyysi projektia muuttamaan nimeään, koska EJB oli rekisteröity tavaramerkki. EJB-OSS uudelleennimettiin JBOSSiksi, ja myöhemmin JBossiksi.
Aiheesta muualla

Red Hat JBoss Enterprise Middleware
JBoss yhteisön wiki
http://www.jboss.org/jbossas
Westerholm

Westerholm on muun muassa seuraavien henkilöiden sukunimi:
Anders Westerholm (1936–2004), suomalainen jalkapallomaalivahti
Andu eli Anders Johan Westerholm, suomalainen rap-artisti
Barbro Westerholm (1933–2023), ruotsalainen lääkäri, tutkija ja poliitikko
Bruno Westerholm, alk. Aaltonen (1901–1973), suomalainen poliisivirkamies, Valtiollisen poliisin apulaisjohtaja 1938–1945
Folke Westerholm, Folke West (s. 1948), suomalainen televisiotuottaja, matkanjohtaja ja luennoitsija
Greta Westerholm (1886–1971), suomenruotsalainen kirjailija
Gunnar Westerholm (1917–1976), suomalainen jalkapalloilija
John Westerholm (s. 1950), suomalainen maantieteen professori
Kurt Westerholm (1920–1973), suomalainen lainsäädäntöneuvos ja kansliapäällikkö
Niclas Westerholm (s. 1997), suomalainen jääkiekkomaalivahti
Pathrik Westerholm (s. 1992), ruotsalainen jääkiekkoilija
Ponthus Westerholm (s. 1992), ruotsalainen jääkiekkoilija
Ragnar Westerholm (1902–1984), suomalainen kuvataiteilija ja lavastaja, Victor Westerholmin poika
Raino Westerholm (1919–2017), suomalainen kansanedustaja, Suomen kristillisen liiton ent. puheenjohtaja
Simo Westerholm (1945–2010), kansanmusiikin tutkija
Tom Westerholm (s. 1972), suomalainen koripallovalmentaja
Tuija Westerholm, suomalainen selostaja, mediakasvattaja ja Metkan toiminnanjohtaja
Uno Westerholm (1877–1932), suomalainen urheiluvaikuttaja, urheilutoimittaja ja toimitusjohtaja
Victor Westerholm (1860–1919), suomalainen taidemaalari
Wolter Westerholm (1908–2009), suomalainen puunjalostusteollisuuden yritysjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vuoden 1893 talouslama

Vuoden 1893 talouslama tai vuoden 1893 paniikki oli Yhdysvaltain taloutta kohdannut talouskriisi, joka kesti vuoteen 1896 saakka. Kuten vuoden 1873 lama, se sai alkunsa rautateiden rakentamisen ja rahoituksen ylikuumenemisesta. Vuoden 1893 lama oli Yhdysvalloissa vakavin talouskriisi ennen 1930-luvun lamaa.
Laman alkusyynä oli rautatieyhtiö Reading Railroadin konkurssi: Kriisi aiheutti eurooppalaisen pääoman pakoa Yhdysvalloista, mistä seurasi lopulta pörssi- ja pankkiromahduksia. Lama ei kuitenkaan johtanut lainsäädäntöuudistuksiin, mutta se oli yksi tekijä republikaanipuolueen William McKinleyn presidentiksi nousemisessa.
Syyt ja seuraukset

Yhdysvaltojen lännen kaivoksissa tuotettiin hopeaa enemmän kuin sille oli kysyntää, ja siksi ﻿Yhdysvaltain valtiovarainministeriö määrättiin ostamaan hopea, ja samaan aikaan Indianan osavaltio, joka oli aikaisemmin ostanut hopeaa kolikkojen tuottamiseen, lopetti hopean ostamisen. Monia kaivoksia suljettiin, ja kaivoksien liikenteen varaan rakennettujen rautatieyhtiöiden kannattavuus laski niin paljon, että useita rautatieyhtiöitä joutui konkurssiin. Yhdysvaltalaiset rautatieyhtiöt Reading Railroad, The Northern Pacific Railway, Union Pacific Railroad, Atchison ja Topeka & Santa Fe Railroad joutuivat konkurssiin. Myös noin 500 pankkia ja 15 000 yritystä kärsi vararikon. Yhdysvaltain talous alkoi elpyä vasta vuonna 1896.
William Poole

William Poole (24. heinäkuuta 1821 – 8. maaliskuuta 1855), tunnettu myös kutsumanimellä ”Bill the Butcher”, oli jäsenenä newyorkilaisessa Bowery Boys -jengissä ja toimi johtajana Know Nothing -nimisessä poliittisessa liikkeessä.
Elämä

Poole syntyi Sussexin Piirikunnassa, New Jerseyssä englantilaisille vanhemmille. Vuonna 1832 perhe muutti New Yorkiin ja avasi teurastamon Manhattanilla. Poolesta tuli isänsä kouluttama teurastaja ja hän peri vanhempiensa teurastamon 1840-luvulla. Poolen ja Bowery Boys -jengin ”arkkivihollinen” oli Dead Rabbits -jengi ja sen johtaja John Morrissey.
Poolea ammuttiin 26. helmikuuta 1855 ravintolassa Broadwayllä. Hän kuoli ampumahaavoihin kotonaan 8. maaliskuuta 1855. Poolen kerrotaan sanoneen viimeisiksi sanoikseen
»Good-bye boys; I die a true American»
William Poole fiktiossa

Yksi Martin Scorsesen elokuvan Gangs of New York päähahmoista, William ”Bill the Butcher” Cutting, pohjautuu William Pooleen. Elokuvassa ”Bill the Butcheria” esitti Daniel Day-Lewis, joka sai roolistaan Parhaan miespääosan Oscar-ehdokkuuden.
Wilhelm Enckell

| Wilhelm Enckell> Henkilötiedot |
| --- | --- |
Koko nimi:  Wilhelm Jakob Toussaint Enckell
Syntynyt: 1990 (ikä 33–34)
Ammatti:  näyttelijä
Näyttelijä
Aktiivisena:  2020–
Aiheesta muualla
IMDb 
Elonet
Wilhelm Jakob Toussaint Enckell (s. 1990) on suomalainen näyttelijä. Hän on valmistunut teatteritaiteen maisteriksi Teatterikorkeakoulusta.
Enckellin isä on näyttelijä Robert Enckell.
Aiheesta muualla

Wilhelm Enckell Internet Movie Databasessa. (englanniksi)
Wilhelm Enckell Elonetissä.
Willie Weeks

Weeks Eric Claptonin taustayhtyeen basistina 2007. Clapton kuvassa oikealla.
Willie Weeks (s. 1947 Salemburg, Pohjois-Carolina, Yhdysvallat) on yhdysvaltalainen bassokitaristi. Hän on saavuttanut kuuluisuutta useiden tyylilajien parissa. Enimmäkseen hän on toiminut sessiomuusikkona ja työskennellyt usean rockin suuren nimen kanssa. Hän oli muun muassa Eric Claptonin yleisin basisti tämän vuosien 2006–07 maailmankiertueella. Muita kuuluisia muusikoita, joiden kanssa Weeks on työskennellyt, ovat muun muassa David Bowie, Billy Joel, B.B. King, George Harrison, Rod Stewart ja Stevie Wonder.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
William Proxmire

William Proxmire
Edward William Proxmire (11. marraskuuta 1915 – 15. joulukuuta 2005) oli Yhdysvaltain demokraattisen puolueen jäsen, joka istui Yhdysvaltain senaattorina Wisconsinista vuosina 1957–1989.
Proxmire syntyi Illinois’n Lake Forestissa. Hän oli vuosina 1946–1955 naimisissa Elsie Rockefellerin ja vuodesta 1956 Ellen Hodges Sawallin kanssa. Hän oli epäonnistuneesti ehdolla Wisconsinin kuvernööriksi vuosina 1952, 1954 ja 1956.
Proxmire kärsi vanhoina päivinään Alzheimerin taudista. Sairaus vei hänet lopulta hoitokotiin Marylandin Sykesvilleen, jossa hän kuoli 90-vuotiaana.
Ykskuusi

Ykskuusi on Perämereen työntyvä niemi Simon kunnan Maksniemen kylässä Lapin läänissä. Se on Simoniemen ja Karsikonniemen ohella kunnan huomattavin niemi, ja sitä peittää pääasiassa havupuumetsä. Niemen itä- ja eteläosassa sijaitsee laajahko Ykskuusenhiekka-niminen hiekkaranta- ja matalikkoalue, joka yhdistää niemen Oravaisenkallio-nimiseen saareen. Niemellä sijaitsee myös avosuon ympäröimä kapean väylän kautta mereen yhteydessä oleva Tiironjärvi, jota erottaa Eskonlahdesta Tiironhiekka-niminen niemi.
Niemeä ympäröivä vesialue muodostuu itäpuolisesta Eskonlahdesta sekä länsipuolen Kärpän- ja Vanhanrannanlahdista. Niemelle virtaa Maksniemen kylän pohjoispuolelta alkunsa saava lähinnä ojaksi luokiteltava pikkujoki, Kirnuoja, joka haarautuu kahteen väylään niemen pohjoisosassa, ja laskee vetensä Eskonlahteen sekä Tiironjärveen. Täten niemi on tavallaan myös saari.
Niemen itäpuolella sijaitsevan Eskonlahden pohjukassa sijaitsee Eskonliete-niminen matalikkoalue.

Simo
| --- | --- |
Kylät ja alueet:   Alaniemi  Asemakylä, keskustaajama  Hamari  Karisuvanto  Maksniemi  Matala  Onkalonperä  Pömiö  Simonkylä eli Filpus  Simoniemi, kirkonkylä  Soikko  Tainijoki  Taininiemi  Viantie  Ylikärppä 
Vesistöt:   Simojoki  Viantienjoki 
Muuta Simoon liittyvää:   Karsikkoniemi  Maksniemen seisake  Kirkko  Kivalot  Rautatieasema  Ykskuusi  Veljekset Salmela  Viantien seisake
Valtion terveydenhuoltolaitos

Valtion terveydenhuoltolaitos (norj. Statens helsetilsyn) on Norjan kansallinen valtion laitos, joka on hallinnollisesti sosiaaliministeriön alainen.
Valtion harjoittama terveys- ja sosiaalipalvelujen valvonta

Valtion valvonnan tarkoitus on varmistaa kansallisten lakien ja säädösten noudattaminen.
Norjalla on laaja sosiaali- ja terveyspalveluja koskeva lainsäädäntö, joka
määrää väestölle tarjottavia palveluja koskevat vaatimukset
määrää näiden palvelujen laatuvaatimukset
säätelee terveydenhuollon ammattilaisten toimintaa valtion laillistamisella
tarjoaa terveys- ja sosiaalipalvelujen käyttäjille oikeuksia, jollainen on muun muassa erityinen Potilasoikeuksien asetus.
Valvonta koskee kaikkia lakisääteisiä palveluja riippumatta siitä, ovatko ne valtion omistamien sairaaloiden, paikallisten viranomaisten, yksityisyritysten tai omia vastaanottoja pitävien yksityisen terveydenhuoltohenkilöiden tarjoamia.
Valvovat viranomaiset ovat kuitenkin riippumattomia päivittäisestä poliittisesta hallinnosta ja voivat itse priorisoida tarkastettavat palvelut ja sen, mitä valvonta käsittää. Priorisointi tapahtuu muun muassa riskejä ja heikkouksia koskevien tietojen perusteella.
Valvovat viranomaiset osallistuvat sen valmistamiseen, että
väestön terveydelliset ja sosiaaliset tarpeet täyttyvät
terveys- ja sosiaalipalveluja hoidetaan hyväksyttyjen ammattistandardien mukaisesti
puutteita palvelujen toteuttamisessa ehkäistään
resursseja käytetään tehokkaasti.
Valvonnan välineitä ovat seuraavat:
Valtion harjoittama terveys- ja sosiaalipalvelujen valvonta > Sektorivalvonta

Sektorivalvonta on yleisluonteista valvontaa ja koostuu terveys- ja sosiaalipalveluja koskevien tietojen kokoamisesta, järjestämisestä ja tulkinnasta. Tulosten pohjalta voidaan arvioida, täyttyvätkö tarpeet ja vastaako laatu vaatimuksia.
Valtion harjoittama terveys- ja sosiaalipalvelujen valvonta > Palveluntarjoajien järjestelmälliset tarkastukset

Palveluntarjoajien (paikallisten viranomaisten, hoitokotien, sairaaloiden jne.) valvonnassa käytetään kansainvälisesti hyväksyttyihin menetelmiin pohjautuvia järjestelmätarkastuksia. Palveluntarjoajaa valvotaan tarkastamalla asiakirjoja, tekemällä haastatteluja ja suorittamalla tarkastuskäyntejä ja pistokokeita. Tarkastusraportissa kuvataan kohdat, jotka eivät ole lain tai säädösten mukaisia, ja niitä kutsutaan poikkeamiksi. Valvova viranomainen seuraa poikkeamia omistajan ja johtoryhmän kanssa, kunnes tilanne on saatu lain tai säädösten mukaiseksi. Valtion terveydenhuoltolaitos valitsee joka vuosi 2–4 aluetta, joihin kohdistetaan valtakunnanlaajuisia tarkastuksia.
Valtion harjoittama terveys- ja sosiaalipalvelujen valvonta > Palvelupuutteita koskevat yksittäistapaukset

Valtion terveydenhuoltolaitos saa kunnissa tietoja palvelun mahdollisista puutteista monista lähteistä (potilaalta, perheeltä, poliisilta ja median edustajilta). Vuodessa tutkitaan noin 2 000 tapausta ja selvitetään, onko niissä rikottu lakia tai säädöksiä. Tapauksissa, joissa puutteita esiintyy, Valtion terveydenhuoltolaitos voi toimia palveluntarjoajia vastaan korjaamalla tilanteita ohjeilla tai pakotteilla, jos kyseessä on valtion laillistama terveydenhuoltohenkilöstö. Pakotteet voivat käsittää varoituksia, tiettyjen lääkkeiden määräämisoikeuden epäämisen tai toiminnan laillistamisen peruuttamisen.
Valtion harjoittama terveys- ja sosiaalipalvelujen valvonta > Raportit tapauksista, joissa henkilölle on aiheutunut tai olisi voinut aiheutua huomattavaa vahinkoa

Valtion terveydenhuoltolaitos vastaa erikoisterveyspalvelujen haittavaikutusten raportointijärjestelmästä MedEventistä, joka kokoaa raportteja sellaisista erikoisterveyspalveluja koskevista tapauksista, jotka ovat aiheuttaneet tai voivat aiheuttaa huomattavaa vahinkoa henkilölle. Sairaaloilla on lakisääteinen velvollisuus raportoida tällaisista tapauksista.